Perbadanan Perpustakaan Awam Terengganu

Perbadanan Perpustakaan Awam Terengganu (PPAT) merupakan sebuah Badan Berkanun Negeri, ia telah ditubuhkan di bawah Enakmen Perbadanan Perpustakaan Awam Terengganu Bil.7 Tahun 1974 dan telah diluluskan oleh Dewan Undangan Negeri Terengganu pada 6 Julai 1974.

 Sejarah 
Pada 1 Februari 1976, satu mesyuarat pertama penubuhan Perbadanan Perpustakaan Awam Terengganu telah diadakan dengan pembentukan satu Jawatankuasa kerja dengan peruntukan awal sebanyak RM20,000.00 oleh Kerajaan Negeri bagi tujuan tersebut. Hasilnya bangunan Tun Abd. Razak telah dibina pada awal 1977 oleh Kerajaan dengan perbelanjaan sebanyak RM1.5 juta.

Enakmen ini telah dikuatkuasakan dan mula beroperasi pada 1 Ogos 1977, di pejabat Setiausaha Kerajaan Terengganu di Bangunan Dewan Undangan Negeri Terengganu di Bukit Che Long, Jalan Cherong Lanjut, Kuala Terengganu. Ia kemudiannya dipindahkan ke Bangunan Wisma Darul Iman (kini Wisma Negeri) pada 29 Jun 1977 bersama pejabat Setiausaha Kerajaan Terengganu di bilik perpustakaan pejabat tersebut di tingkat lima.

 Perkembangan 
Pada 1 November 1978 beberapa orang kakitangan baru telah mula diambil untuk mengisi kekosongan di dalam pelbagai jawatan terutama di bahagian pentadbiran dan pengurusan perpustakaan. Kerja-kerja pembelian dan pemerosesan buku dilakukan dengan lebih giat. Pada bulan April 1979 pembinaan Bangunan Tun Abdul Razak siap sepenuhnya . Pada 13 April 1979 adalah hari yang bersejarah bagi warga perpustakaan kerana dapat menduduki bangunan sendiri iaitu Bangunan Tun Abdul Razak di Jalan Paya Bunga (kini Jalan Sultan Ismail). Pada 29 Jun 1979, bangunan ini telah dibuka dengan rasminya oleh Al Marhum DYMM Tuanku Al Sultan Ismail Nasiruddin Shah Ibni AlMarhum Sultan Zainal Abidin. 

Perbadanan Perpustakaan Awam Terengganu memulakan perkhidmatannya pada 15 September 1979 dan mulai 1 Januari 1980 telah memperluaskan kepada perkhidmatan pinjaman. Semenjak itu , Perbadanan Perpustakaan Awam Terengganu terus berkembang pesat dan mempunyai rangkaian perkhidmatan perpustakaan di daerah Besut, Kemaman, Hulu Terengganu, Dungun , Marang, Setiu dan Pekan Kerteh. Pihak Perbadanan Perpustakaan Awam Terengganu juga menubuhkan Perpustakaan Bergerak dan Perpustakaan Desa di seluruh pelosok negeri Terengganu bagi memberi perkhidmatan kepada masyarakat setempat. Perbadanan Perpustakaan Awam Terengganu mempunyai kakitangan seramai 156 orang. Dari jumlah tersebut seramai 7 orang adalah kakitangan profesional.

 Naik taraf 
Hasil dari perkembangan ilmu dan maklumat yang kian pesat, bangunan perpustakaan ini tidak lagi mampu menampung jumlah pengunjung dan menempatkan koleksi bahan yang sedia ada.Jesteru itu wujudlah perancangan untuk menyediakan sebuah perpustakaan baru yang lengkap bagi memenuhi keperluan masyarakat serta menampung dan menyokong kegiatan penyelidikan dan pembacaan.Tapak seluas 5.5 ekar di Padang hiliran telah diperuntukan untuk pembinaan perpustakaan Negeri Terengganu. Bangunan setinggi 5 tingkat ini yang menelan belanja RM33 juta telah siap sepenuhnya pada penghujung Jun 2001 manakala perasmian bangunan telah disempurnakan oleh DYMM Al Sultan Terengganu pada Ahad, 22 Julai 2001 sempena sambutan ulangtahun keputeraan baginda yang ke-39.

 Pengurusan dan pentadbiran 

 Visi 
Peneraju Perkhidmatan Perpustakaan Yang Terunggul

 Misi 

 Menyediakan prasarana dan sumber ilmu yang lengkap, terkini dan kondusif untuk seluruh masyarakat 
 Memupuk budaya membaca dan pembelajaran sepanjang hayat
 Mengumpul dan memelihara warisan intelek dan budaya negeri
 Membina masyarakat berilmu dan berintegriti

 Pengertian logo 

 Jata Negeri yang terletak di bahagian atas logo menunjukkan PPAT sebagai sebuah badan berkanun yang bernaung di bawah pentadbiran Kerajaan Negeri Terengganu
 Warna kuning melambangkan daya pemikiran dan intelektual masyarakat yang ingin dicapai oleh PPAT bagi melahirkan generasi yang berkualiti dan berdaya saing
 Simbol buku yang terbuka melambangkan PPAT sebagai sebuah institusi perpustakaan yang unggul dan berorientasikan ilmu sebagai teras pembelajaran sepanjang hayat
 Perkataan PPAT yang unik dan berangkai mewakili perpaduan dan semangat kerjasama di kalangan warga kerja PPAT
 Warna putih melambangkan hasrat PPAT untuk membina sebuah masyarkaat yang berilmu dan berintegriti melalui penerokaan ilmu
 Warna hitam melambangkan tekad dan iltizam setiap warga PPAT untuk memberi perkhidmatan yang terbaik kepada masyarakat
 Penggunaan tulisan jawi di dalam logo menunjukkan kesungguhan PPAT untuk menyemarakkan kembali tulisan jawi sekaligus memartabatkannya ke tahap yang lebih tinggi

 Piagam pelanggan 

+Laporan Pencapaian Piagam Pelanggan Sehingga Disember 2016BilJanjiMenepati masa %Bilangan aduan diterimaMelebihi masaBilangan aduan diterimaBilangan aduan yang dijawab dan diselesaikanTunggakan1Memproses kad ahli dalam masa tiga Minit100TiadaTiadaTiadaTiadaTiada2Memproses pinjaman dan pemulangan buku dalam masa tiga minit100TiadaTiadaTiadaTiadaTiada3Memberi perkhidmatan rujukan berarah dalam masa tiga minit dan rujukan maklumat dalam masa 15 sehingga 30 minit100TiadaTiadaTiadaTiadaTiada4Menyediakan prasarana yang selesa dan kondusif5Memberikan layanan yang mesra dan profesional kepada semua pelanggan

 Kemudahan 

 Pautan Luar 

 Portal Rasmi Perbadanan Perpustakaan Awam Terengganu

 Rujukan 

Terengganu
Kategori:Terengganu